open-index/open-wikipedia-markdown huggingface dataset:
Sarkóm

**Sarkóm** je nezrelý zhubný nádor mezenchýmového pôvodu.

## Druhy sarkómov
* angiosarkóm
* Ewingov sarkóm
* chondrosarkóm
* Kaposiho sarkóm
* osteosarkóm
* rhabdomyosarkóm

## Iné projekty

Kategória:Zhubné nádory
Emonika City Center

**Emonika City Center** je veľký polyfunkčný komplex v Slovinsku v meste Ľubľana, ktorý je vo výstavbe.

Developerom projektu je maďarská spoločnosť TriGránit, ktorý zrealizovala niekoľko projektov aj v Bratislave a v iných európskych mestách. Komplex prepája dve časti mesta, ktoré boli dlho rozdelené železnicou. Projekt obsahuje výškovú kancelársku budovu s 25 podlažiami s výškou 100 metrov, v ktorej je 22-tisíc metrov štvorcových prenajímateľnej plochy. Súčasťou je 60 metrov vysoká obytná budova, nákupné centrum s rozlohou 60-tisíc metrov štvorcových. V komplexe sa nachádza aj nová autobusová a železničná stanica. 

Prvá fáza projektu má byť dokončená do roku 2012.

## Externé odkazy
* Domovská stránka
* Článok na etrend.sk 

Kategória:Budovy v Ľubľane
Karbovanec

[thumb|250px|right|Ukrajinská bankovka hodnoty 50 karbovancov z roku [1918.]]
[thumb|250px|right|Ukrajinský karbovanec z roku [1991.]]
**Karbovanec** (po ukrajinsky: *Карбованець*) bola peňažná jednotka Ukrajiny do roku 1996 a tiež ukrajinský názov sovietskeho rubľa. Názov vznikol na ukrajinskom území a pravdepodobne je odvodený z názvu primitívneho spôsobu klčovania (vysekávania) (po ukrajinsky: *карбувати*) rýh do prútika alebo z rýh na niektorých rubľových minciach (po ukrajinsky: *карб*).

## Galéria

Obrázok:Bogdan As.jpg|Líce ukrajinského karbovanca hodnoty 1 milión z roku 1996.
Obrázok:Bogdan R.jpg|Rub ukrajinského karbovanca hodnoty 1 milión z roku 1996.
Obrázok:Chornobyl As.jpg|Rub ukrajinského karbovanca hodnoty 2 milióny z roku 1996.
Obrázok:Chornobyl R.jpg|Rub ukrajinského karbovanca hodnoty 2 milióny z roku 1996.


Kategória:Meny v Európe
Kategória:Ekonomika na Ukrajine
Santiago Cabrera

**Santiago Cabrera** (* 5. máj 1978 Caracas, Venezuela) je čilský herec, v súčasnosti žijúci v Londýne.

## Život
Narodil sa 5. mája 1978 v Caracase vo Venezuele ako prostredné dieťa čilského diplomata a ženy v domácnosti. Žil aj v Toronte, Londýne, Madride a v Taliansku. Keď mal pätnásť rokov, spolu s jeho rodičmi sa vrátil naspäť do Čile. Na strednej škole bol futbalovým kapitánom a na popud profesora z dramatickeho krúžku po prvýkrát skúsil herectvo.

Počas troch rokov skúšania v Drama centre si Cabrera zdokonalil svoje herecké schopnosti v projektoch *The Madras House*, *A Month in the Country*, *Napoli Milionaria*, *Britannicus*, *The Dutch Courtesan*, *The Strangeness of Others*, *A Field*, *Three Birds Alighting On* a hral hlavnú úlohu v *The Last Days of Don Juan*.

Zároveň s jeho posledným rokom v centre mal premiéru v televízii s malými úlohami v britskom televíznom seriáli *Battles of Britain*, *Judge John Deed*, *Spooks* a *As If*. Jeho prvá rola po dokončení dramatickej školy bola Montano v Shakespearovom Othellovi v divadle Northampton Theatre Royal. V roku 2006 si zahral vo filme *Love and Other Disasters* po boku Brittany Murphy a Matthew Rhysa.

Objavil sa v americkej televízii v Empire. Avšak najviac známy je z postavy Issaca Mendeza v populárnom seriáli NBC *[[Hrdinovia]]*.
Bude hrať Lancelota v pripravovanom dramatickom seriáli *Merlin* spoločnosti BBC.

Plynule hovorí po španielsky, anglicky, francúzsky a taliansky. Ďalej sa venuje tenisu, hokeju a potápaniu.

## Filmografia

* 2014-*The Musketeers* (TV series) .... Aramis
* 2008 - *Merlin* (TV series) .... Sir Lancelot
* 2008 - *The Argentine* .... Camilo Cienfuegos
* 2007 - *Caleuche: El Llamado del Mar* .... Simon
* 2006 - *Hrdinovia* .... Isaac Mendez
* 2006 - *Love and Other Disasters* .... Paolo Sarmiento
* 2005 - *The Taming of the Shrew*
* 2005 - *Empire* .... Octavius
* 2004 - *ToCA Race Driver 2* .... Cesar Maques
* 2004 - *Haven (Paraíso de violencia)*
* 2003 - *Judge John Deed* .... Carlos Fedor
* 2003 - *Spooks* .... Camilo Henriquez

## Iné projekty

Kategória:Čilskí filmoví herci
Kategória:Čilskí televízni herci
Kategória:Osobnosti z Caracasu
Rusko-japonská vojna

**Rusko-japonská vojna** bol vojnový konflikt na Ďalekom východe medzi Ruským impériom a Japonskom. Táto vojna trvala v rokoch 1904 až 1905 a skončila sa tzv. Portsmouthským mierom podpísaným 5. septembra 1905. Jej príčinou bol konflikt imperiálnych záujmov oboch krajín v Tichom oceáne. Rokovania medzi cárskou vládou a Japonskom po Prvej čínsko-japonskej vojne neviedli k úspechu.

Vojnu začali Japonci pod vedením admirála Uriu so 6 krížnikmi a 8 torpédoborcami 8. februára 1904, keď pri neutrálnom Kórejskom prístave Čemulpcho najprv vyzvali ruský krížnik Varjag a delový čln Korobec aby sa vzdali. Po tom, čo kapitáni oboch lodí odmietli ultimátum, pokúsili sa nasledujúceho dňa o únik z prístavu, čo sa im však nepodarilo a obe lode boli prinútené k návratu do prístavu. Ťažko poškodený Varjag bol nakoniec posádkou potopený.

V rovnakej dobe flotila japonských torpédoborcov nečakane napadla ruské lode kotviace v prístave Port Arthur, ďalšieho dňa sa začali pozemné boje. Japonci sa snažili zablokovať prístav z mora i po súši. V októbri 1904 Rusi vyslali na pomoc odrezanému prístavu flotilu pod vedením Zinovija Rožestvenského, ktorú však Japonci zastavili a takmer celú zničili v bitke pri Cušime. V zlej situácii sa 5. januára 1905 obkľúčený Port Arthur vzdal. Rusko a Japonsko podpísali mier 5. septembra 1905 v americkom prístave Portsmouth. Napriek očakávaniam sa pomerne neskúseným Japoncom podarilo vo viacerých bitkách poraziť ruské sily, čo viedlo k výraznej zmene pomerov vo Východnej Ázii a následnému vzostupu Japonska na zahraničnopolitickej scéne. Zahanbujúce porážky viedli k vlne nespokojnosti v ruskej spoločnosti a významne prispeli k revolúcii v roku 1905, ktorá prinútila cára vytvoriť parlament.

## Iné projekty


Kategória:Vojny 20. storočia
Kategória:Vojny Ruskej ríše
Členkovec

**Členkovec** je potok na dolnej Orave, v centrálnej časti okresu Dolný Kubín. Je to ľavostranný prítok Orvišníka, meria 2,9 km a je tokom V. rádu.

## Prameň
Pramení v Oravskej vrchovine v lokalite Prielohy, západne od Beňovej Lehoty, v nadmorskej výške cca 670 m n. m. 

## Opis toku
Od prameňa tečie sprvu na krátkom úseku na juhovýchod, oblúkom sa stáča na juhozápad a sprava priberá krátky prítok z oblasti Prielohov. Ďalej priberá pravostranný prítok (539,6 m n. m.) vznikajúci južne od Prielohov, stáča sa severojužným smerom a opäť sprava priberá krátky prítok. Následne vytvára oblúk prehnutý na východ, vteká do intravilánu obce Veličná, kde podteká cestu III. triedy do Revišného, na krátkom úseku tečie súbežne s Orvišníkom a napokon sa severovýchodne od centra obce vlieva v nadmorskej výške približne 476 m n. m. do Orvišníka.

## Iné názvy
*Suchý potok
*Suchánka

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej vrchovine
Kategória:Vodné toky v okrese Dolný Kubín
Chrám svätej Paraskevy (Nová Polianka)

**Chrám svätej Paraskevy** je drevená sakrálna stavba, ktorá pôvodne stála v Novej Polianke, v súčasnosti sa nachádza v skanzene vo Svidníku.  Je zasvätená svätej Paraskeve a bola postavená v roku 1766.

V novembri 1944 pri vojenských operáciách druhej svetovej vojny v priestore Karpatsko-duklianskej operácie bola poškodená. Bezprostredne po skončení vojny bola zrekonštruovaná obyvateľmi obce. V roku 1961 bola demontovaná. Do skanzenu vo Svidníku bola inštalovaná v roku 1986. Jej prevezenie do skanzemu umožnilo vybudovanie murovanej cerkvi sv. Petra a Pavla (v roku 1937).  

Pôdorys cerkvi tvoria tri pozdĺžne usporiadané objekty, včleňujúce sa v poradí: presbytérium, loď a babinec. V tomto usporiadaní je zvýraznený princíp Svätej Trojice. Orientácia v smere východ – západ vychádza z bohoslužobného aktu. Ikonostas je dielom majstrov z 18. storočia a pochádza z iného sakrálneho objektu.


Nová Polianka, cerkiew św. Paraskewy (HB1).jpg|Celkový pohľad
Nová Polianka, cerkiew św. Paraskewy (HB2).jpg|Interiér
Nová Polianka, cerkiew św. Paraskewy (HB6).jpg|Južný pohľad

Hmota stavby je zrubová z ihličnanov a je osadená na jednoduchú kamennú podmurovku. Väzba zrubových trámov a hranolov bola zabezpečovaná tesárskymi zámkami pomocou čapov, rozčapov a zadlabávania. Na spoje tesárskych väzieb sa použili spravidla dubové kolíky, ktoré zatĺkali do trámových vyvŕtaných otvorov. Na celej stavbe neboli používané kovové klince. Okná sú osadené na južnej strane. Dvojstupňová strecha je pokrytá šindľom a na jej začiatku je dekoratívne skrášlená čipkovým lemom. Západná veža je najvyššia a svojou formou sa odlišuje od lode a presbytéria. 

V cerkvi sú od roku 1993 vykonávané bohoslužobné obrady.

## Referencie

## Iné projekty

## Externé odkazy
* Nová Polianka (Svidník), Gréckokatolícky drevený chrám svätej Paraskevy, 1763 

## Zdroje
* "NOVÁ POLIANKA, Gréckokatolícky chrám sv. Paraskevy z roku 1763, NKP." In: *Drevené gréckokatolícke chrámy na východnom Slovensku : Svidník a okolie.* Prešov : PETRA n.o., 2007, s. 106-115. ISBN 978-80-8099-010-7.

Nová Polianka
Nová Polianka
Kategória:Kultúrne pamiatky na Slovensku
Kategória:Architektúra z 1766
Nová Polianka
Nová Polianka
Kategória:Nová Polianka (okres Svidník)
Vojtěch Jarník

**Vojtěch Jarník** (* 22. december 1897, Praha, dnes Česko – † 22. september 1970, Praha, dnes Česko) bol český matematik. Považuje sa za jedného z najvýznamnejších českých matematikov 20. storočia. Zaoberal sa najmä teóriou čísel a matematickou analýzou.

Je známy hlavne vďaka Jarníkovmu algoritmu (tiež nazývaný Primov algoritmus) na hľadanie minimálnej kostry grafu a jeho dodnes používanej učebnici matematickej analýzy.

## Život

Na vysokoškolské štúdium nastúpil Vojtěch Jarník roku 1915 (štúdium matematiky a fyziky) na Karlovej univerzite v Prahe. Štúdium ukončil rokoch 19191920, v roku 1921 získal doktorát. Už počas štúdia pracoval ako učiteľ na vysokej škole technickej v Brne, neskôr na univerzite v Prahe. Isté obdobie študoval aj na univerzite v Göttingene.

V roku 1929 bol na Karlovej univerzite menovaný za mimoriadneho profesora, v roku 1936 aj za riadneho profesora. Na tejto univerzite pôsobil až do svojho odchodu do dôchodku roku 1967. Po vzniku Československej akadémie vied bol roku 1952 menovaný za akademika, pričom v nej bol prvý predseda matematicko-fyzikálnej sekcie.
Zomrel roku 1970 v Prahe.

## Práca

Hlavnými oblasťami záujmu Vojtěcha Jarníka boli teória čísel a matematická analýza. O druhej menovanej oblasti napísal mimoriadne kvalitnú štvorzväzkovú učebnicu, ktorá sa napriek svojmu veku (prvý zväzok vyšiel roku 1938) bežne používa dodnes.

### Jarníkov algoritmus

Azda najväčším Jarníkovým prínosom do sveta matematiky bolo objavenie Jarníkovho algoritmu. Ide o grafový algoritmus na hľadanie minimálnej kostry grafu, ktorý sa dodnes radí medzi najefektívnejšie a najelegantnejšie implementovateľné algoritmy s týmto účelom.

Tento algoritmus o veľa rokov neskôr, znovu, nezávisle od Jarníka, objavil Robert Prim, a preto sa častejšie nazýva práve Primov algoritmus (hoci nesprávne). Týmto algoritmom sa inšpiroval aj holandský informatik Edsger Dijkstra, ktorý na základe neho vytvoril svoj Dijkstrov algoritmus na hľadanie najkratšej cesty v grafe (medzi oboma algoritmami vidno zreteľné analógie). A kvôli všetkým týmto historickým okolnostiam môžeme naraziť aj na pomenovanie tohto algoritmu ako DJP algoritmus (skratka mien Dijkstra, Jarník, Prim).

## Pozri aj

Jarníkov (Primov) algoritmus

Kategória:Českí matematici
Kategória:Osobnosti z Prahy
Július Psotka mladší

**Július Psotka** (* 18. október 1920, Piesok - † 1. október 2002, Bratislava) bol slovenský športový publicista.

## Rodina

* otec Július Psotka starší

## Životopis

Július Psotka patril k popredným slovenským športovým publisictom. Založil prvý slovenský športový týždenník Stráž vlasti, neskôr pôsobil ako športový redaktor v Práci, v športovom týždenníku Štart a v tatranskom mesačníku Vysoké Tatry.

Podporoval lyžovanie, zúčastnil sa tiež na organizácii MS v lyžovaní v roku 1970 vo Vysokých Tatrách. 

## Dielo
* Július Psotka: MUDr. Ivan Chodák, rytier v kopačkách (vyd. Šport press Bratislava 1999, ISBN 8085742101)

## Referencie


Kategória:Narodenia v 1920
Kategória:Úmrtia v 2002
Kategória:Slovenskí športoví novinári
Elias Menachem Stein

**Elias Menachem Stein** (* 13. január 1931, Antverpy, Belgicko† 23. december 2018, Somerville, New Jersey, USA) bol americký matematik.

Rodina Eliasa Steina sa presídlila do USA, aby utiekla pred nacistami. Titul PhD. získal na univerzite v Chicagu pod vedením Antoniho Zygmunda. V matematike sa venoval hlavne matematickej analýze, najmä jej podoblasti – harmonickej analýze.

Bol držiteľom viacerých významných matematických ocenení, napr Wolfovej ceny za matematiku, Schockovej ceny za matematiku, ceny Stefana Bergmana atď.

## Referencie

## Externé odkazy
* Citation for Elias Stein for the 2002 Steele prize for lifetime achievement 
* Elias Stein Curriculum Vitae 

Kategória:Nositelia Wolfovej ceny za matematiku
Kategória:Matematici USA
Kategória:Osobnosti z Antverp
Kategória:Úmrtia na rakovinu
Kategória:Osobnosti USA židovského pôvodu
Kategória:Matematici židovského pôvodu
Svätý Bazil

**Svätý Bazil** môže byť:

* svätý Bazil starší, svätec zo 4. storočia, otec svätého Bazila Veľkého
* svätý Bazil Veľký, alebo Bazil z Cézarey († 379), pozri Bazil Veľký
* svätý Bazil Vyznavač, svätec východnej ortodoxnej cirkvi († 750)
* svätý Bazil z Moskvy, alebo Vasilij Blažennyj, ruský svätec († 1552)
* svätý Bazil z Ostrogu, srbský svätec († 1671)
René Sommerfeldt

**René Sommerfeldt** (* 2. október 1974, Zittau, Nemecko) je nemecký bežec na lyžiach. Je držiteľom dvoch olympijských medailií a troch medailií z majstrovstiev sveta.

V roku 2004 sa stal historicky len druhým víťazom pretekov na 50 km v Holmenkollene.

## Externé odkazy
*FIS Profil 

Kategória:Osobnosti z Zittau
Kategória:Nemeckí bežci na lyžiach
Jerofej Pavlovič Chabarov

**Jerofej Pavlovič Chabarov** (* okolo 1603 - † po 1671) bol ruský cestovateľ, výskumník a jeden z objaviteľov Ďalekého východu. Dostal sa tam ako druhý (po M. Pojarkovovi). Po prekročení rieky Amur zhruba v roku 1666 narazil na vypálené dediny, ktoré tam zanechali Daurovia. Založil tam pevnosť Jaksa (dnes dedina Albazino).

Kategória:Narodenia v 17. storočí
Kategória:Úmrtia v 17. storočí
Kategória:Ruskí objavitelia
Kordošov potok

**Kordošov potok** je potok na dolnej Orave, v centrálnej časti okresu Dolný Kubín. Je to ľavostranný prítok Orvišníka, má dĺžku 2 km a je tokom V. rádu.

## Prameň
Tečie v Oravskej vrchovine, kde pramení v lokalite Kopanice, južne od kóty 801,9 m na katastrálnom území bývalej obce Revišné, v nadmorskej výške cca 730 m n. m.

## Opis toku
Od prameňa tečie na juh, zľava priberá prítok prameniaci západne od chatovej osady Beňova Lehota, stáča sa a pokračuje juhozápadným smerom, pričom sa na strednom toku esovito ohýba. V lokalite Mlynisko následne priberá pravostranný prítok (1,5 km) pritekajúci z oblasti Kopaníc (pramení juhozápadne od kóty 801,9 m) a na dolnom toku sa ešte na krátkom úseku stáča viac na JJZ. SSZ od Revišného, v Prednej doline, ústi v nadmorskej výške 520,1 m n. m. do Orvišníka.

## Iné názvy
*Z Poliakovej
*nárečovo: Kordošou potok

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej vrchovine
Kategória:Vodné toky v okrese Dolný Kubín
Obliehanie prístavu Port Arthur

**Obliehanie prístavu Port Arthur** bola operácia v priebehu Rusko-japonskej vojny v rokoch 1904 až 1905. Port Arthur (dnes Lü-šun-kchou) bol v dobe vojny hlavnou ruskou námornou základňou v Tichom oceáne a jeho obsadenie sa stalo jediným vojenským cieľom Japonska v rusko-japonskej vojne.

## Priebeh bitky
Celá rozsiahla operácia sa začala 5. mája 1904, keď sa japonská 2. armáda generála Ókua vylodila u Pi-c-wo. Presne o týždeň neskôr sa jej podarilo prerušiť železničné spojenie smerom na Port Arthur a 13. máj. 30. mája obsadili japonské oddiely obchodný prístav Dalnij (Lü-ta) a ďalej pokračovali až k Ja-fang-ťienu, kde 14. a 15. júna zviedli víťaznú bitku s ruským južným oddielom generála Štakelberga.

[left|thumb|Port Arthur v roku [1904]]
Po príprave sa Japonci 26. júla odhodlali k útoku na Port Arthur. 3. armáda generála Nogiho napadla ruské opevnenie na Zelených horách, bránené oddielmi generála Foka. Rusi boli donútení stiahnuť sa k Vlčím horám.

Japonci zahájili 7. augusta delostrelecké ostreľovanie prístavu a ruskej pevnosti, čím prinútili Tichomorskú flotilu admirála Vitgefta k pokusu o prelomenie blokády a plavbe do Vladivostoku. To však Japonci nechceli dopustiť a tak sa odohrala námorná bitka v Žltom mori, v ktorej japonské loďstvo vedené admirálom Tógóm zvíťazilo a väčšina ruských lodí bola prinútená vrátiť sa do prístavu Port Arthur, čím bol ich osud spečatený.

Japonci sa 24. augusta pod velením generála Nogiho pokúsili o rýchly prekvapivý útok, ale po ťažkých stratách (15 000 mužov) prešli do dlhodobého obliehania. Obrancom začali dochádzať potraviny. Medzi vojakmi sa rozšírila dyzentéria a skorbut. Až koncom septembra dobyli dve ruské reduty a horu Dlinnaja, ruské oddiely pod velením generála Kondratenka odrazili hlavný útok na pevnosť č. II. Po treťom neúspešnom útoku zmenili Japonci stratégiu a začali s podmínovávaním ruských pevnostných objektov. K štvrtému útoku sa odhodlali 26. októbra a 5. novembra obsadili horu Vysokaja, kde umiestnili delostrelectvo. Nasledovalo potopenie zostávajúcich ruských lodí v prístave, zatiaľ čo ich posádky bojovali na pevnine. Delostrelectvo sa sústredilo na masívne ostreľovanie pevnosti č. II., kde bol smrteľne zranený generál Kondratenko, ktorý zomrel 15. decembra. 18. decembra Rusi ustúpili z pevnosti č. II a desať dní nato museli ustúpiť aj z pevnosti č. III. Za kritického stavu vydal generál Stesseľ rozkaz ku kapitulácii, ktorá bola Japoncom predložená 2. januára 1905.

## Výsledok
Výsledkom obliehania Port Arthuru je obsadenie tejto námornej základne Japonskom a potopenie takmer celej ruskej Tichomorskej flotily. Japonské straty boli obrovské, až 112 000 mŕtvych, zranených a nezvestných. Ruská strana stratila 52 000 vojakov, z toho 27 000 mŕtvych, zranených a nezvestných a 25 000 zajatcov a k tomu 6 bojových lodí a 3 krížniky. Stesseľa po návrate z japonského zajatia odsúdili na trest smrti, ktorý nakoniec odvolali a zmenili na 10 rokov väzenia.

Kategória:Bitky rusko-japonskej vojny
Kategória:Obliehania
Kategória:Bitky v 1904
Kategória:Bitky v 1905
Michel Marcel Navratil

**Michel Marcel Navratil** (* 12. jún 1908, Nice, Francúzsko – † 30. január 2001, Montpellier) bol francúzsky filozof, profesor na univerzite v Montpellier.

Bol synom Slováka a Talianky, ktorí emigrovali do Francúzska. Médiami bol označovaný ako posledný žijúci mužský zachránený z lode Titanic.

## Poznámky

## Referencie

## Iné projekty

Kategória:Posádka a pasažieri Titanicu
Kategória:Osobnosti z Nice
Kategória:Francúzske osobnosti slovenského pôvodu
Kategória:Francúzske osobnosti maďarského pôvodu
Kategória:Francúzske osobnosti talianskeho pôvodu
Kategória:Francúzski filozofi
Botulizmus

**Botulizmus** je život ohrozujúca otrava jedlom obsahujúcim botulotoxín. Botulotoxín (takzvaný klobásový jed) je vytváraný baktériou Clostridium botulinum. Zabraňuje prenosu signálu medzi nervami a svalmi, navonok sa prejavuje ako ochrnutie svalov. Liečba zahŕňa odstránenie botulotoxínu, podanie protijedu a symptomatickú terapiu. Botulotoxín vzniká v potravinách obsahujúcich mäso. Jeho tvorba je spojená s uvoľňovaním plynov (preto sú pokazené mäsové konzervy nafúknuté). Botulotoxín možno zničiť varom.

## Iné projekty

Kategória:Otravy
Yesterday

**„Yesterday“** je popová pieseň, ktorú pôvodne v roku 1965 nahrala skupina The Beatles pre album *[[Help! (album)|Help!]]*. Podľa *[[Guinnessova kniha rekordov|Guinnessovej knihy rekordov]]* je skladba „Yesterday“ piesňou z ktorej bolo v histórii populárnej hudby nahratých najviac coververzií. Bolo ich viac ako 3&nbsp;000. Album *Help!* sa držal tri mesiace od svojho vydania v prvej desiatke britských rebríčkov. Firma Broadcast Music Incorporated (BMI) prehlasuje, že len v 20. storočí bola pieseň v médiách odvysielaná viac ako sedemmiliónovkrát. Pôvodne sa mala volať ,,Scrambled eggs”.

Táto skladba nebola v čase svojho vzniku v Spojenom kráľovstve vydaná na singli a tak sa nestalo, že by sa ako  singel umiestnila na prvých miestach britských rebríčkov. Napriek tomu ju v roku 1999 v hlasovaní hudobných expertov a poslucháčov rozhlasovej stanice BBC Radio 2 zvolili za najlepšiu pieseň 20. storočia. Do zoznamu 365 skladieb storočia sa pieseň „Yesterday“ dostala aj v roku 2001, keď boli na ich voľbu pod záštitou Recording Industry Association of America (RIAA- *Americká asociácia hudobného priemyslu*), National Endowment for the Arts (NEA- *Národná nadácia pre umenie*) a Scholastic Corporation, oslovení voliči, ktorí boli vybraní z významných predstaviteľov hudobného priemyslu, médií, učiteľov a študentov. Túto skladbu časopis *[[Rolling Stone magazine]]* dal na 13. priečku zoznamu 500 najlepších piesní všetkých čias.

Pieseň „Yesterday“ je na akustické nástroje v sprievode sláčikového kvarteta nahraná melancholická balada o rozpade vzťahu dvoch ľudí. Aj keď je oficiálne autorstvo skladby deklarované na dvojicu Lennon-McCartney túto pieseň v skutočnosti skomponoval v priebehu rokov 1964 až 1965 Paul McCartney. Skladba dlho nemala text a členovia skupiny, hlavne Lennon, si z nej robili srandu a nazývali ju „Scrambled Eggs“ (praženica). Nápad k motívu veršov piesne dostal Paul McCartney až v máji 1965. Bolo to počas cesty do Portugalska. Skladbu potom dokončil v období od 27. mája 1965 na dovolenke v Portugalsku so svojou vtedajšou priateľkou Jane Asher. Dva dni po návrate domov od 14. do 17. júna 1965 bola pieseň nahrávaná na Abbey Road Studios. Túto skladbu nahrával McCartney sám, niektoré zdroje uvádzajú, že aj ostatní členovia skupiny The Beatles s ním skúšali alternatívy ďalších nástrojov, organu, bicích, či neskôr aj sláčikového kvarteta na pozadí.

## Referencie

Kategória:Piesne z 1965
Kategória:Piesne The Beatles
Kategória:Skladby storočia
Mark Shuttleworth

**Mark Richard Shuttleworth** (* 18. september 1973, Welkom, Južnej Afrike) je juhoafrický podnikateľ, druhý vesmírny turista a prvý Afričan vo vesmíre. Je tiež zakladateľom a vlastníkom Canonical, ktorá  sponzoruje Ubuntu Linux distribúciu.

Narodil sa v meste Welkom, v provincii Slobodný štát a vyštudoval financie a manažment informačných systémov na Capetownskej univerzite. 

V súčasnosti žije na ostrove Man a má dvojité občianstvo Južnej Afriky a Spojeného kráľovstva.

## Referencie

## Iné projekty

## Externé odkazy
* Oficiálna stránka
* Spacefacts biography of Mark Shuttleworth
* NASA: Biografia 

Kategória:Podnikatelia
Kategória:Vesmírni turisti
Kategória:Juhoafrické osobnosti
Turul

right|thumb|Turul v meste Tatabánya

**Turul** je maďarský mytologický tvor. Podobá sa na dravého vtáka a rôzni autori jeho výzor prirovnali k orlovi, sokolovi a jastrabovi. Podľa povesti pred veľmi dlhou dobou, kedy maďarské kmene bývali ďaleko na východe, princezná Emese mala sen. V sne sa jej do spálne zniesol ohromný dravec Turul a zmocnil sa jej ako ženy. Ráno sa zobudila a rozprávala svojmu otcovi sen. O 9 mesiacov neskôr sa jej narodil syn, ktorému dala meno Álmos (z maď. álom - sen, álmos - chlapec pochádzajúci zo sna). Bolo predpovedané, že Álmos privedie svoj ľud do novej vlasti, ale on sám ju nikdy neuvidí. Jedného dňa Álmos videl na oblohe svojho otca Turula, smerujúceho smerom na západ. Zburcoval svoj ľud a nasledoval svojho otca a ľud nasledoval Álmosa. Až došli na úpätie Karpát, za ktorými sa rozkladala nová vlasť Maďarov. Na svahoch Álmos umiera a vedenie preberá jeho syn Arpád, ktorý svojich bojovníkov a ich ženy bezpečne prevedie na druhú stranu hôr, do Karpatskej kotliny.

## Iné projekty

Kategória:Dejiny Maďarska
Kategória:Mýtické živočíchy
Tolbačik

**Tolbačik** () je masívny, 3&nbsp;682&nbsp;m vysoký, prevažne bazaltový štítový vulkán, nachádzajúci sa polostrove Kamčatka, na južnom okraji vulkanickej skupiny masívu Kľučevskej sopky. Masív vulkánu tvoria dve prekrývajúce sa centrá - mladší *Ploskij Tolbačik* a starší *Ostryj Tolbačik*. Ploskit Tolbačik je ukončený kalderou s priemerom 3&nbsp;km, ktorá vznikla približne pred 6&nbsp;500 rokmi. Riftové zóny, tiahnúce sa severovýchodne, resp. juhozápadne od vrcholu sopky, boli miestom viacerých erupcií počas holocénu. Posledná erupcia (v rokoch 1975 - 1976), ktorej centrom bolo juhozápadné rameno riftu, bola najväčšia erupcia hornín bazaltového zloženia na Kamčatke.

## Externé odkazy
* www.volcano.si.edu - štítová sopka Tolbačik na Global Volcanism Program 

Kategória:Sopky Kamčatky
Kategória:Štítové vulkány
Kategória:Trojtisícovky v Rusku
Udina

**Udina** je názov vulkanického komplexu nachádzajúceho sa na polostrove Kamčatka. Komplex leží na južnom okraji Kľučevského masívu, približne 35&nbsp;km južne od samotnej Kľučevskej sopky a asi 15&nbsp;km juhovýchodne od štítovej sopky Tolbačik. Komplex Udina tvoria dva stratovulkány, 2&nbsp;923&nbsp;m vysoká *Baľšaja Udina* na západnom okraji a 1&nbsp;945&nbsp;m *Malaja Udina* na východe. Baľšaja Udina je tvorená prevažne andezitmi, Malaja bazaltami. Na svahoch oboch centier sa nachádza niekoľko lávových dómov. V historickej dobe nie je žiaden záznam o erupciách komplexu Udina.

## Externé odkazy
* www.volcano.si.edu - stratovulkanický komplex Udina na Global Volcanism Program 

Kategória:Sopky Kamčatky
Kategória:Stratovulkány
Kategória:Vyhasnuté sopky
Kategória:Dvojtisícovky v Rusku
Budínsky hrad

right|thumb|Budínsky hrad

**Budínsky hrad** (, ) je historický hrad uhorských kráľov v Budapešti. V minulosti sa nazýval aj *Kráľovský palác* (maď. *Királyi-palota*) a *Kráľovský hrad* (maď. *Királyi Vár*).

Postavený je na južnom svahu hradného vrchu, neďaleko starého hradného areálu (maď. *Várnegyed*), ktorý je známy stredovekými a barokovými budovami a verejnými budovami z 19. storočia. Je prepojený na námestie Adama Clarka a Sečéniho most pomocou lanovky.

Budínsky hrad je súčasťou svetového dedičstva UNESCO od roku 1987.

## Iné projekty
.

Kategória:Hrady a zámky v Maďarsku
Kategória:Stavby v Budapešti
Zimina

**Zimina** je názov vulkanického komplexu, nachádzajúceho sa vo východnej časti ruského polostrova Kamčatka, asi 25&nbsp;km južne od masívu Kľučevskej sopky a 20&nbsp;km východne od komplexu Tolbačik. Komplex je dlhodobo neaktívny a pozostáva z dvojice prekrývajúcich sa centier *Ostraja Zimina* (3&nbsp;018&nbsp;m, juhovýchodný okraj komplexu) a  *Ovaľnaja Zimina* (3&nbsp;081&nbsp;m, severozápadný okraj komplexu).

## Iné projekty

## Externé odkazy
* www.volcano.si.edu  - stratovulkanický komplex Zimina na Global Volcanism Program 

Kategória:Sopky Kamčatky
Kategória:Stratovulkány
Kategória:Vyhasnuté sopky
Kategória:Trojtisícovky v Rusku
Bezymiannyj

**Bezymiannyj** () je aktívny stratovulkán, nachádzajúci sa na polostrove Kamčatka, ako južný člen masívu, ktorého dominantou je Kľučevská sopka. S výškou  je podstatne nižší ako zvyšné dva stratovulkány masívu – spomínaná Kľučevská sopka a stratovulkán Kameň. Vulkán leží na staršom, pleistocénnom komplexe lávových dómov a jeho súčasný tvar sa začal formovať pred cca 4 700 rokmi. Za toto obdobie prešiel troma fázami intenzívneho vulkanizmu, ktoré striedali dlhšie fázy pokoja.

Až do roku 1955 bol Bezymiannyj považovaný za vyhasnutú sopku (posledná aktivita bola datovaná na 1 000 rokov dozadu). V polovici októbra toho roku nastala mohutná explózia, ktorá čiastočne zničila vrchol vulkánu. Objem vyvrhnutej tefry presiahol  a erupcia sa skončila až v marci nasledujúceho roku. Odvtedy je Bezymiannyj činná sopka, celkový počet erupcií sa pomaly šplhá k číslu 50, aj keď erupcie už nedosiahli intenzitu tej z roku 1955.

## Iné projekty

## Externé odkazy
* www.volcano.si.edu  – stratovulkán Bezymiannyj na Global Volcanism Program 

Kategória:Sopky Kamčatky
Kategória:Stratovulkány
Kategória:Aktívne sopky
Kategória:Dvojtisícovky v Rusku
Kameň (sopka)

**Kameň** je v súčasnosti neaktívny stratovulkán, nachádzajúci sa vo východnej časti polostrova Kamčatka, len niekoľko kilometrov juhozápadne od masívu Kľučevskej sopky. S výškou 4&nbsp;585&nbsp;m je to druhý najvyšší vulkán na polostrove, vyššiý je len masív spomínanej Kľučevskej. Vek vzniku stratovulkánu sa odhaduje na neskorý pleistocén, pričom aktivita pokračovala aj v holocéne. Vek poslednej erupcie však nie je presnejšie stanovený.

## Iné projekty

## Externé odkazy
* www.volcano.si.edu  - stratovulkán Kameň na Global Volcanism Program 

Kategória:Sopky Kamčatky
Kategória:Stratovulkány
Kategória:Vyhasnuté sopky
Kategória:Štvortisícovky v Rusku
Aidi

**Aidi** (Horský pes AIDI z Atlasu) je plemeno psa pochádzajúce z Maroka, uznané v FCI v skupine 2 (horské psy) pod číslom 247.

## Vzhľad
Aidi je silný a robustný pes. Má huňatú, až do  dorastajúcu srsť, ktorá ho chráni pred horskými poveternostnými podmienkami a tiež pred uhryznutím menších šeliem. Samci majú na krku hrivu. Farba srsti je rôzna, od plavej po bielo-čiernu, nezriedka je trojfarebná s kresbou. Škvrny zvyknú tvoriť plášť a čiapku a sú od seba oddelené bielym obojkom. 
Medvedia hlava je formovaná do klinu. Má široké temeno. Uši má stredne dlhé, špičky mierne zaokrúhlené, šikmo nasadené. Napoly padajú, v strehu sú natočené dopredu, v pokoji niekedy zložené dozadu. Má rovnomerné čeľuste so silnými zubami bez predkusu alebo podkusu. Aidi má hlboký, dobre osvalený hrudník a vtiahnuté brucho. Široký, svalnatý, primerane dlhý chrbát plynule prechádza do silných dobre osvalených a mierne klenutých bedier. Horná línia je mierne prestavaná, chrbát však nemá byť povolený. Chvost je zahnutý a dlhý, dobre osrstený.

## Starostlivosť
Aidi nevyžaduje zvláštnu starostlivosť. Je to však plemeno so silne vyvinutým obranárskym pudom, vďaka čomu treba byť opatrný pri styku s cudzími ľuďmi. Kupírovanie uší a chvostov je u nás nežiaduce, hoci je to v niektorých oblastiach bežná prax.

## Temperament
Aidi je ostražitý a nebojácny strážnik. Bez váhania sa postaví každému votrelcovi. Je čulý a samostatný, preto potrebuje dôslednú výchovu, inak vzniknú problémi s jeho ovládateľnosťou.

## Pôvod
Plemeno má svoje korene v Maroku a v Európe patrí k malopočetným. Jeho predkovia pochádzajú pravdepodobne zo Sahary. Slúžil kočujúcim beduínom ako strážca majetku, ale aj stád ovcí pred šelmami.

## Iné projekty

Kategória:Horské psy
Kategória:Plemená psov z Maroka
Kanárska doga

**Kanárska doga**, pôvodne Perro de Pressa Canario je plemeno psa pochádzajúce zo Španielska predbežne uznané od roku 2001 v FCI v skupine 2 (molosy) pod číslom 346.

## Pôvod
Ako názov plemena napovedá, bola kanárska doga vyšľachtená na Kanárskych ostrovoch z pôvodných plemien nachádzajúcich sa v týchto zemepisných šírkach a psov typu mastif, ktorých privážali na ostrovy obchodníci z Anglicka. Išlo o stredne veľké, mohutné avšak temperamentné psy. Slúžili na ochranu dobytka pred dravcami a tiež stráženie majetku a ochranu majiteľa. Pomáhali tiež na jatkách ovládať dobytok.

Prvé dochované zobrazenia kanárskych psov pochádzajú zo začiatku 20. storočia. Nešlo o výstavné ale o pracovné plemeno, ktoré v bolo v tej dobe používané na psie zápasy. V 30. rokoch 20. storočia boli psie zápasy zakázané rovnako ako chov Perro de Presa Canario. Ilegálne sa zápasilo aj naďalej, tento zákaz však zapríčinil rapídny pokles výskytu tohto plemena. Vďaka chovateľom, ktorí sa v 70. rokoch 20. storočia snažili obnoviť túto skupinu národných psov, záujem o kanársku dogu začal znovu narastať.

## Vzhľad
Kanárska doga je molos strednej veľkosti, dosahujúci hmotnosť 60kg. Má harmonickú, robustnú stavbu tela jemne obdĺžnikového tvaru, pričom trup je dlhší ako výška psa v kohútiku. Má hlboký a široký hrudník. Mohutná lebka je pokrytá silnou voľnou kožou. Stredne veľké, po stranách visiace uši sa zvyknú kupírovať, u nás sa však od týchto praktík upúšťa. Plemeno sa vyznačuje silnými zubami nožnicového skusu, ktoré sú schopné vyvinúť veľký tlak. Schopnosť nekompromisného zákusu získala kanárska doga po predkoch, ktorých ľudia využívali na lov veľkej zveri.

Kanárska doga má krátku, priliehavú, na dotyk drsnú srsť. Vyskytuje sa v žíhanej, pieskovej, zlatej alebo čiernej farbe. Na niektorých častiach tela sú prípustné biele znaky.

## Temperament
Kanárska doga patrí k dominantným až agresívnym plemenám a v rukách nezodpovedného chovateľa sa môže stať pre svoje okolie nebezpečnou. Temperament psa závisí aj od toho, z akého chovu jedinec pochádza. Záujemca o plemeno by si mal preveriť povahy rodičov šteňaťa, ktoré hodlá kúpiť. 

Plemeno patrí k pomerne dobre ovládateľným, začiatočníci by mali svojho psa cvičiť pod vedením skúseného výcvikára. Bez výcviku majiteľ ťažko ovládne dospelého jedinca vážiaceho do 60kg. Kanárska doga zvláda aj výcvik obrany. 

## Zdravie
Keďže ide o molosa, vyskytuje sa u kanárskej dogy dysplázia bedrového kĺbu . Medzi ďalšie ochorenia patrí luxácia pately, epilepsia, osteochondrodysplázia, demodikóza a kryptorchizmus.
## Využitie
Vidieť dnes kanársku dogu strážiť dobytok je vzácne, je však výborný strážca majetku a osôb. Stráži nielen priestor, v ktorom sa pohybuje, ale aj zverené veci. Patrí však k plemenám s krátkou srsťou bez podsady a preto nie je v našich zemepisných šírkach uspôsobená na celoročný pobyt vonku. Ak má strážiť objekt v zime vonku, potrebuje dobre zateplenú búdu. 

## Referencie


## Iné projekty

## Zdroje
*Němcová, E.; Němec, E.: Dogo Canario. In: iFAUNA. č. 23, ročník 10 

Kategória:Molosoidné psy
Kategória:Plemená psov zo Španielska
Klíring

**Klíring** (angl. *clearing*) je účtovanie vzájomných operácií bez hotovostného platenia - ide o bezhotovostný platobný styk, môže byť uskutočnený aj zúčtovaním obojstranných pohľadávok a záväzkov.

Klíringový platobný styk funguje medzi bankami - každá banka má v Klíringovom (zúčtovacom) centre svoj účet, na ktorý prichádzajú platby od iných bánk. Z tohto účtu sa následne uhrádzajú platby ostatným bankám. Vyrovnávanie pohľadávok a záväzkov prebieha vzájomným započítavaním.

Clearstream je medzinárodný systém pre clearing, založený v roku 2000.

Euroclear je medzinárodná clearingová organizácia, prevádzajúca zúčtovanie/prevod pôžičiek/úverov cenných papierov a peňazí cez elektronický systém.

Kategória:Bankovníctvo
Kameň (rozlišovacia stránka)

**Kameň** môže byť:
*tvrdá hornina (či nerast) alebo úlomok z nej, pozri kameň
*opracovaný kus takejto horniny
*vec podobná takejto hornine, najmä usadenina
*v šachu: kameň (šach)
*sopka v Rusku, pozri Kameň (sopka)
R7

**R7** môže byť:
* Rýchlostná cesta R7 (Slovensko)
* Rýchlostná cesta R7 (Česko)
* typ rakety, pozri R-7 (balistická raketa)
Liger

náhľad|Párik ligerov, Everland amusement park, Južná Kórea

**Liger** je jedinečný druh mačkovitej šelmy, ktorý vzniká skrížením samca leva(♂) a samice tigra(♀). Tento cicavec dosahuje oproti tigrom i levom relatívne veľké rozmery (až 3 m pozdĺž tela a hmotnosť 300 kg). Výzor má podobný obom druhom. Najčastejšie je hnedožltý ako jeho otec, lev, a má o niečo slabšie viditeľné tigrie pruhy ako ich pôvodca; pôsobí mohutne.

V prípade skríženia samice leva(♀) a samca tigra(♂) sa takýto živočích nazýva *[[tigon]]*. Tento cicavec je pre zmenu zväčša menší a ľahší ako obaja jeho rodičia. Najväčšou mačkovitou šelmou sveta je 418-kilogramový liger.
Dlho sa tvrdilo, že ligre sú najväčšími mačkovitými šelmami na svete, ale až teraz tento hybrid dočkal oficiálneho potvrdenia tohoto statusu, keď bol ako rekordman potvrdený 418-kilogramový samec s príhodným menom **Hercules**.
http://www.ligerworld.com/liger-speed/liger-hercules-speed.jpg
## Iné projekty

## Externé odkazy
* Liger – zaujímavý kríženec leva a tigra

Kategória:Mačkovité
Kategória:Zvieracie krížence
Intel Core i7

**Core i7** je značka Intel 64-bit štvorjadrových až desaťjadrových CPU s inštrukčnou sadou x86-64. Core i7 je prvý procesor Intelu, s mikroarchitektúrou Intel Nehalem. Tieto čipy obsahujú simultánny multithreading, ktorý dovoľuje každému zo štyroch jadier obsluhovať 2 vlákna. Intel uviedol, že *Core i7* je identifikátor novej rodiny procesorov, *Bloomfield*, ktoré boli uvoľnené v Q4 2008. **Core i7** nemá nijaký skrytý význam.

## Core i7 - vlastnosti architektúry
Nehalem predstavuje najväčší skok v architektúre od čias Pentií Pro v r. 1995. Architektúra Nehalem má mnoho nových vlastností. Tie, týkajúce sa *Core i7* sú:
* FSB je nahradená zbernicou QPI. To znamená, že matičná doska musí obsahovať čipset podporujúci QPI, napr. Intel X58.
* Radič pamäte je v CPU, nie ako to bolo realizované doteraz, oddeleným čipom. To znamená, že pamäť je priamo spojená s CPU.
* Radič pamäte je trojkanálový. Každý kanál môže podporovať jeden alebo dva DDR3 moduly. To znamená, že matičné dosky pre Core i7 majú 6 DIMM slotov a pre správnu funkciu tripple-channel, musia byť obsadené kitmi s tromi modulmi.
* Core i7 podporuje iba DDR3.
* Core i7 obsahuje 4 jadrá, cache a pamäťový radič v jednom čipe.
* Core i7 podporuje Hyper Threading. Každé jadro podporuje dve vlákna, to znamená, že celý procesor sa javí OS ako osemjadrový.
* Core i7 má v čipe integrovanú 8MB L3 cache.
* Core i7 nie je zameraný na dualboard, resp. viacjadrové dosky, ergo má iba jednu QPI zbernicu.

## Procesory

: Poznámka : Ceny sú len odhadované a pri počte 1&nbsp;000 kusov.

## Výkon
2.93&nbsp;GHz Core i7 940 dal v 3DMark Vantage benchmarku CPU skóre 17,966. 2,66&nbsp;GHz Core i7 920 mal skóre 16,294. 2,4&nbsp;GHz Core 2 Duo E6600 mal skóre 4,300.

AnandTech testoval QPI (4,8 GT/s verziu) a zistil maximálnu priechodnosť použijúc trojkanálovú 1066&nbsp;MHz DDR3 cca 12,0 GB/s. Na 3,0&nbsp;GHz Core 2 Quad systéme použijúc dvojkanálovú 1&nbsp;066&nbsp;MHz DDR3, dosiahol 6,9 GB/s.

Overclocking bude s 900-kovou sériou možný s čipsetmi X58. Nebude však možné použit výkonné DDR3 DIMMy, ktoré pracujú na vyššej voltáži. Vyššia voltáž by zničila pamäťový radič v CPU.

Intel ešte nedal mená procesorom s kódovým označením Lynnfield a Havendale. Hoci implementujú Nehalem architektúru, možno nebudú Core i7. Tieto procesory budú používať odlišné sokety, čipsety a teda aj odlišný dizajn matičných dosiek.

Mnoho článkov je o tom, že i7 nie je vhodný pre hry. V dvoch testoch, ktoré porovnávali Core i7 940 a QX9770 v hrách, je i7 v dvoch hrách pomalší a v dvoch rýchlejší. Rozdiel je však veľmi malý.

V Super PI 1M skončil Core i7 920 bežiaci na 2,66&nbsp;GHz s 15,36 sekundami, kým QX9770 (3,2&nbsp;GHz) skončil so 14,42 sekundami.

## Referencie

## Externé odkazy
* Next Generation Intel Core Microarchitecture (Nehalem) Processors (Lecture) 
* IDF: Inside Nehalem
* Inside the Nehalem: Intel's New Core i7 Microarchitecture 
* The Intel Core i7 Blog

Kategória:Mikroprocesory
Kategória:Intel
Atheist

**Atheist** je legendárna technická death metalová skupina zo Sarasoty, Florida,USA založená v roku 1984 pod názvom **Oblivion **neskôr ako **R.A.V.A.G.E.** čo znamenalo *Raging Atheists Vowing A Gory End*. v roku 1988 si zmenili meno na Atheist. Túto skupinu kritici označili ako jeden z najväčších prínosov do histórie death metalovej hudby popri žánrovo spriaznených Death a menej známich Nocturnus. 

Atheist kombinujú v staršej tvorbe thrash metal s death metalom. V neskoršej tvorbe pridávajú do svojej tvorby výrazné džezové synkopácie, latinsko-americké harmónie a hlavne technický a progresívny death metal umeleckého charakteru, ktorý v ich podaní aj v súčasnosti znie veľmi nadčasovo. 

## História
Kapela Atheist od roku 1984 do roku 1993 vydala tri štúdiové albumy a štyri demo albumy, tri pod názvom *R.A.V.A.G.E.*. Lídrom zoskupenia je spevák, textár a gitarista Kelly Shaefer. Bubeníkom skoro počas celej existencie bol Steve Flynn, ktorý nehral len na albume *Elements*. Rand Burkey bol rytmickým gitaristom od roku 1988 do roku 1992. V roku 1991 pri automobilovej nehode zahynul basgitarista Roger Patterson a do kapely prichádza basák Tony Choy. V roku 1992, necelý rok po vydaní najlepšieho death metalového albumu všetkých čias *Unquestionable Presence* sa skupina rozpadá, a v roku 1993 sa znovu spojí a nahrá ešte viac džezový album *Elements*. Opäť sa rozpadajú a až v roku 2006 ohlasujú svoj návrat. Odohrali viaceré festivaly a koncerty, ale už v novej zostave obohatenej o dvoch gitaristov zo sesterskej skupiny Gnostic. Ku kapele sa znovu pripojil bubeník Steve Flynn. Kelly Shaefer sa po komplikovanej diagnóze tzv. syndróm karpálneho tunela venoval len vokálom, ale už hrá aj na gitaru. Na rok 2009 je na pláne nový dlhoočakávaný album tejto nesmrteľnej death metalovej partie, ktorý má obsahovať aj coververziu známej skladby od Rush, *YYZ*.

## Aktuálna zostava
* Kelly Shaefer – vokály, gitara
* Steve Flynn – bicie
* Tony Choy – basgitara
* Sonny Carson – gitara
* Chris Baker – gitara

## Bývalí členovia
* Rand Burkey – gitara
* Roger Patterson – basa
* Frank Emmi – gitara
* Mickey Hayes – bicie
* Josh Greenbaum – bicie
* Marcel Dissantos – bicie
* Darren McFarland – basa
* Kyle Sokol – basa
* Shannon Lorelei – basa

## Štúdiové albumy
* *[[Piece of Time]]* (1989 v Európe; 1990 v USA)
* *[[Unquestionable Presence]]* (1991)
* *[[Elements]]* (1993)
očakávaný nový album 2009

## Demá
Ako R.A.V.A.G.E.

* *Rotting in Hell* (1985)
* *On They Slay* (1987)
* *Hell Hath No Mercy* (1987)

už ako Atheist

* *Beyond* (1988)

## Externé odkazy
* Kellyho myspace
* Oficiálna stránka skupiny

## Referencie
* databáza na metal-archives
* oficiálna stránka Atheist

Kategória:Deathmetalové hudobné skupiny USA
Modlitba pred použitím internetu

**Modlitba pred použitím internetu** je modlitba, ktorú katolícka cirkev na Slovensku oficiálne schválila 30. septembra 2008. Imprimatur jej udelil Stanislav Zvolenský, bratislavský arcibiskup a metropolita. Modlitba obsahuje prosbu o príhovor svätého Izidora, ktorý je patrónom internetu. Autorom pôvodnej modlitby je Fr. John Zuhlsdorf.

## Text modlitby

## Referencie

## Zdroje
* Článok na www.zive.sk 
* Zdroj SITA  na str. ta3.com 

Kategória:Kresťanské modlitby
Kategória:Internet
Uškovskij

**Uškovskij** je masívny,  vysoký, v súčasnosti neaktívny stratovulkán, nachádzajúci sa vo východnej vulkanickej zóne polostrova Kamčatka, ako najsevernejší člen Kľučevskej vulkanickej skupiny, asi  severozápadne od samotného masívu Kľučevskej sopky. Vrchol sopky tvorí kaldera s rozmermi 4,5 × , ktorá vznikla približne pred 8 600 rokmi. Kaldera je trvalo zaľadnená a nachádzajú sa v nej dva troskové kužeľe z postkalderového štádia vulkanizmu. Jediná historicky zaznamenaná erupcia je z apríla roku 1890. Išlo o slabú explozívnu erupciu z jedného z vrcholových kužeľov.

## Iné projekty

## Externé odkazy
* www.volcano.si.edu – stratovulkán Uškovskij na Global Volcanism Program 

Kategória:Sopky Kamčatky
Kategória:Stratovulkány
Kategória:Trojtisícovky v Rusku
Svätý Bernard

**Svätý Bernard** môže byť:

* sv. Bernard z Clairvaux, francúzsky filozof, teológ a mystik (* 1090 – † 1153), pozri Bernard z Clairvaux
* sv. Bernard z Menthonu (* 923 – † 1008)
* sv. Bernard z Vienne, biskup vo francúzskom Vienne (* 778 – † 842)
* sv. Bernard Uberti, parmský biskup a kardinál († 1133)
* sv. Bernard zo Sieny, taliansky kňaz (* 1380 – † 1444)
* sv. Bernard z Corleone (* 1605 – † 1667) 
* sv. Bernard Due Van Vo, jeden z vietnamských mučeníkov
Štefan Hudec (stomatológ)

MUDr. **Štefan Hudec** (* 3. február 1966, Bratislava) je slovenský stomatológ, generálny sekretát SDKÚ-DS  a bývalý vedúci Úradu vlády v rokoch 2002 - 2005.

## Vzdelanie
* 1980 - 1984 Gymnázium J. Hronca, Bratislava
* 1984 - 1989 Lekárska fakulta Univerzity Komenského, Bratislava, odbor stomatológia

## Profesionálna prax
* 1989 - 1990 asistent, II. stomatologická klinika, Bratislave
* 1991 - 1995 stomatológ, NsP Nitra
* 1995 - 1999 privátny stomatológ, Nitra
* 1994 - 2000 súkromný podnikateľ
* 2000 - 2002 riaditeľ ústrednej kancelárie SDKÚ
* 2002 - 2005 vedúci Úradu vlády Slovenskej republiky
* od 2006     generálny sektretár SDKÚ-DS

## Referencie


## Zdroj
* Profil na stránke Úradu vlády

Kategória:Politici SDKÚ
Kategória:Slovenskí lekári
Kategória:Osobnosti z Bratislavy
Kéry

**Kéry** (starogr. **Kéres**, sing.: **Kér**) sú v gréckej mytológií bohyne násilnej smrti. Pôvodne bola len jedna taká bohyňa – dcéra bohyne temnej noci Nykty. Pretože je však veľa druhov násilnej smrti, počet týchto bohýň sa neustále zvyšoval. Každému človeku je už pri narodení prisúdená niektorá z Kér. Kéry mali zo všetkého najradšej bitky a vojenské násilie. Obchádzali bojisko v krvavom rúchu a čiernymi rukami sa zmocňovali tiel padlých a ranených. Pili ich horkú krv a vyberali dušu z ich tiel.

## Pozri aj
* Valkýry

Kategória:Grécke bohyne
Lunapark

**Lunapark** môže byť:
* všeobecne: zábavný park
* bývalý zábavný park v Bratislave, pozri Lunapark (Bratislava)
* zábavný park v Prahe, pozri Lunapark (Praha)
Regióny DVD

[400px|thumb|DVD regióny ([#Kódy regiónov a krajiny|legenda)]]

Videá na DVD môžu byť kódované **regionálnym kódom** obmedzujúc tým prehranie v iných častiach sveta, v ktorých nemôžu byť prehrané. Disky so žiadnym regionálnym kódom sa nazývajú disky regiónu 0.

Špecifikácia komerčného DVD prehrávača požaduje, aby boli disky zakódované pre ten daný región (disky regiónu 0 nie sú obmedzované). Cieľom je, aby filmové štúdiá mohli kontrolovať aspekty vydania, vrátane obsahu, dátumu vydania a hlavne ceny vyhovujúcej pre daný región. Mnohé DVD prehrávače sú alebo môžu byť premenené, aby mohli prehrávať disky všetkých regiónov.

## Kódy regiónov a krajiny

## Referencie

## Externé odkazy
* Informácie o DVD regiónoch 

Kategória:DVD
Hesperidky

[thumb|200px|"Záhrada Hesperidiek", [Frederick Leighton, 1892]]
**Hesperidky** (iné názvy: **Hesperidy, Hesperovny**, po grécky a po latinsky Hesperides, Έσπερίδες) podľa niektorých prameňov dcéry Titana Atlanta a bohyne Nykty. Hovorievalo sa im aj „bohyne západu“ alebo „večerné dievky“ a uvádza sa, že boli tri či štyri: Aiglé, Erychteia, Hesperethúsa a Zoe (Večernica).

S drakom Ladónom strážili záhradu bohov, kde rástli zlaté jablká na strome, ktorý dostala ako svadobný dar bohyňa Héra od bohyne Zeme Gaje. Jednou z Heraklových úloh, ktoré dostal od kráľa Eurysthea, bolo priniesť tieto tri jablká. S pomocou Titana Atlanta túto úlohu splnil a potom jablká daroval bohyni Aténe, ktorá ich vrátila naspäť Hesperidkám. 

Jedno jablko ukradla bohyňa sváru Eris a s nápisom tej najkrásnejšej ho hodila medzi Aténu, Afroditu, Héru. Spor o jablko medzi týmito bohyňami viedol k Trójskej vojne. Z tejto udalosti vzniklo pomenovanie „jablko sváru“.

## Referencie

Kategória:Postavy gréckej mytológie
Tošihide Masukawa

**Tošihide Masukawa** (tiež **Tošihide Maskawa**; * 7. február 1940, Nagoja, Japonsko) je japonský fyzik. 

Jeho a Makota Kobajašiho spoločná práca o narušení CP symetrie pri slabej interakcii je jednou z najcitovanejších prác fyziky vysokých energií. V roku 2008 získal za tento objav a nadväzujúcu predpoveď najmenej troch rodín kvarkov spolu s Kobajašim Nobelovu cenu za fyziku.

Masukawa absolvoval v roku 1962 Nagojskú univerzitu, kde pracoval ako odborný asistent a v roku 1967 získal doktorát. V rokoch 1970 až 1976 pracoval na univerzite v Kjótu. Potom pracoval v Inštitúte pre jadrový výskum pri Tokijskej univerzite. Od roku 1980 bol zamestnaný v Jukawovom inštitúte pre teoretickú fyziku, ktorý v rokoch 1997 až 2003 riadil.

V roku 2007 získal cenu Európskej fyzikálnej spoločnosti.

## Referencie


## Iné projekty

## Externé odkazy
* Encyclopædia Britannica: Maskawa Toshihide 

Kategória:Japonskí fyzici
Kategória:Nositelia Nobelovej ceny za fyziku
Kategória:Japonskí nositelia Nobelovej ceny
ACF Fiorentina

**ACF Fiorentina** nazývaná aj **Fiorentina** je profesionálny taliansky futbalový klub so sídlom vo Florencii. Svoje domáce zápasy hráva na štadióne Stadio Artemio Franchi s kapacitou 43 147 miest.

## Úspechy
21px  **[[Serie A]]: 2**
* **Víťaz**: 1956, 1969.
* **Druhé miesto**: 1956–57, 1957–58, 1958–59, 1959–60, 1981–82. 

21px **[[Coppa Italia]]** *6*: 
* Víťaz: 1939–40; 1960–61; 1965–66; 1974–75; 1995–96; 2000–01.

21px **[[Supercoppa Italiana]]**: 
* Víťaz: 1996.

**[[Pohár víťazov pohárov|PVP]]**:
* Víťaz: 1960–61.

**[[Mitropa Cup]]**:
* Víťaz: 1965-66.

## Iné projekty

## Externé odkazy
* oficiálna stránka 

Kategória:Futbalové kluby založené v 1926
Kategória:Talianske futbalové kluby

Kategória:Kluby Serie A
Kategória:Víťazi Serie A